CELEX: 62009CJ0125
Language: bg
Date: 2012-04-26 00:00:00
Title: Решение на Съда (пети състав) от 26 април 2012 г.#Европейска комисия срещу Република Кипър.#Неизпълнение на задължения от държава членка — Електронни съобщителни мрежи и услуги — Директиви 2002/21/ЕО и 2002/20/ЕО — Право на преминаване — Липса на транспониране в предвидения срок.#Дело C‑125/09.

Решение на Съда (пети състав) от 26 април 2012 г. — Комисия/Кипър
      (Дело C‑125/09)
      „Неизпълнение на задължения от държава членка — Електронни съобщителни мрежи и услуги — Директиви 2002/21/ЕО и 2002/20/ЕО — Право на преминаване — Липса на транспониране в предвидения срок“
      Актове на институциите — Директиви — Изпълнение от държавите членки — Необходимост от ясно и точно транспониране — Сектор на далекосъобщенията — Електронни съобщителни мрежи и услуги — Директиви 2002/20 и 2002/21 — Задължение на държавите членки да гарантират предоставянето на право на преминаване върху, над или под имоти публична собственост
         въз основа на прозрачни процедури, прилагани без дискриминация и незабавно (член 4, параграф 1 от Директива 2002/20 на Съвета
         и член 11, параграф 1 от Директива 2002/21 на Съвета) (вж. точки 41 и 42 и диспозитива)
      
      Предмет
      
         
               Неизпълнение на задължения от държава членка — Нарушение на член 11, параграф 1 от Директива 2002/21/ЕО на Европейския парламент
                  и на Съвета от 7 март 2002 година относно общата регулаторна рамка за електронните съобщителни мрежи и услуги („Рамкова директива“)
                  (ОВ L 108, стр. 33; Специално издание на български език, 2007 г., глава 13, том 35, стр. 195) — Нарушение на член 4, параграф 1
                  от Директива 2002/20/ЕО на Европейския парламент и на Съвета от 7 март 2002 година относно разрешението на електронните съобщителни
                  мрежи и услуги („Директива за разрешение“) (ОВ L 108, стр. 21; Специално издание на български език, 2007 г., глава 13, том 35,
                  стр. 183) — Предоставяне и разрешаване на права за инсталиране на съоръжения върху, над или под обществен или частен имот
                  от страна на предприятие, което има разрешение за доставка на обществени съобщителни мрежи
               
            Диспозитив
      
         
                  1)
               
               
                  
               
               
                  	Като не е гарантирала предоставянето на право на преминаване върху, над или под имоти публична собственост въз основа на прозрачни
                     процедури, прилагани без дискриминация и незабавно, в съответствие с член 11, параграф 1 от Директива 2002/21/ЕО на Европейския
                     парламент и на Съвета от 7 март 2002 година относно общата регулаторна рамка за електронните съобщителни мрежи и услуги („Рамкова
                     директива“) и с член 4, параграф 1 от Директива 2002/20/ЕО на Европейския парламент и на Съвета от 7 март 2002 година относно
                     разрешението на електронните съобщителни мрежи и услуги („Директива за разрешение“), Република Кипър не е изпълнила задълженията
                     си по тези директиви.
                  
               
            
         
                  2)
               
               
                  
               
               
                  	Осъжда Република Кипър да заплати съдебните разноски.